Hercegovci - Wikipedia

# Hercegovci

### From Wikipedia

Hercegovci, oznaka regionalne pripadnosti za stanovnike Hercegovine, historijske i geografske regije u južnom dijelu Bosne i Hercegovine. S obzirom da se pojam Hercegovci odnosi na regionalnu pripadnost, svaka daljnja vjerska ili nacionalna kategorizacija je isključena. Hercegovina je historijska regija u Bosni i Hercegovini koja se prije nazivala Humska zemlja, Zahumlje ili Hum. Kao historijski i geografski pojam prvi put se javlja pod tim imenom 1454. u pismu bosanskoga sandžakbega Isa-bega Ishakovića.

Hercegovci se u ovom slučaju pojavljuju kao zbirna imenica u množini i muškom rodu kao oznaka za grupu ljudi iz Hercegovine (ili samo muškog roda ili i muškog i ženskog roda). Istovjetni pojam u jednini glasi Hercegovac, a označava muškarca iz Hercegovine, dok je jednina ženskog roda Hercegovka, i označava ženu iz Hercegovine. Zbirna imenica za dvije ili više pripadnica ženskog roda iz Hercegovine je Hercegovke.

Pridjevi izvedeni od riječi Hercegovina su "hercegovački" (za muški rod, npr. hercegovački kamen), "hercegovačka" (za ženski rod, npr. Hercegovačka ulica ) i "hercegovačko" (za srednji rod, npr. hercegovačko vino).

## [izmijeni] Također pogledajte

- Hercegovina

Preuzeto sa: "http://bs.wikipedia.org../../../h/e/r/Hercegovci.html"

Kategorije: Bosna i Hercegovina

##### Views

- Članak
- Razgovor
- Trenutna verzija

##### Pretraga

##### Drugi jezici

- Deutsch